માણસ કેટલો મહાન કે પવિત્ર છે એ માપવું હોય તો તેને ગુસ્સે કરવાનો પ્રયત્ન કરી જોવો. ગુસ્સામાં તે જેવી રીતે વર્તે છે એ તેનું કૅરૅક્ટર સર્ટિફિકેટ હોય છે. મા જ્યારે પોતાના સંતાન પ્રત્યે ગુસ્સે થાય ત્યારે ખાનગીમાં રડી લે છે. જાહેરમાં રડે તો તેના સંતાનની બદનામી થાયને. માતાએ છાનાં-છાનાં વહાવેલાં આસું તેના સંતાનના અપરાધોને ધોઈને સાફ કરે છે. આમેય માફ કરવું એટલું સાફ (સ્વચ્છ) કરવું એવો જ અર્થ છે.